Offentliggørelse af en meddelelse om godkendelse af en standardændring af varespecifikationen for en betegnelse inden for vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 44/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Coteaux de l’Aubance«

PDO-FR-A0149-AM02

Meddelelsesdato: 12. november 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

Det geografiske område ændres således: »Alle etaper af produktionen finder sted i det geografiske område, som omfatter følgende kommuner i departementet Maine-et-Loire på grundlag af den officielle geografiske kode 2018: Brissac Loire Aubance (tidligere områder i de delegerede kommuner Brissac-Quincé, Saint-Saturnin-sur-Loire og Vauchrétien), Denée, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance og Soulaines-sur-Aubance.

Kortmateriale, der gengiver det geografiske område, kan findes på hjemmesiden for Institut national de l’origine et de la qualité.«

Formuleringsmæssig ændring: Den nye liste over administrative enheder tager hensyn til sammenlægninger og andre ændringer af den administrative områdeinddeling, der er sket siden godkendelsen af varespecifikationen. Af hensyn til retssikkerheden opstilles listen på grundlag af den gældende version af den officielle geografiske kode, som INSEE udgiver hvert år. Det geografiske områdes perimeter forbliver uændret.

Endelig nævnes det, at kortmateriale, der gengiver det geografiske område, gøres tilgængeligt på INAO’s websted til oplysning af offentligheden.

Enhedsdokumentets afsnit om det geografiske område ændres i overensstemmelse hermed i punkt 6.

2. Område i umiddelbar nærhed

I kapitel 1, afsnit IV, nr. 3, erstattes listen over kommunerne med:

»Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brissac Loire Aubance (tidligere områder i de delegerede kommuner Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne og Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux og Valanjou), Doué-en-Anjou (tidligere område i den delegerede kommune Brigné), Gennes-Val-de-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Lys-Haut-Layon (tidligere område i den delegerede kommune Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).«

Dette gør det muligt at tage hensyn til de forskellige kommunesammenlægninger, der er sket siden forrige version af produktspecifikationen. Perimeteren om dette område i umiddelbar nærhed forbliver uændret.

Enhedsdokumentets afsnit om yderligere betingelser ændres i overensstemmelse hermed i punkt 9.

3. Bestemmelse om miljøvenligt landbrug

I kapitel 1, afsnit VI, nr. 2, tilføjes følgende: »Mellem rækkerne skal der være et kontrolleret, naturligt eller sået plantedække. I mangel af et sådant plantedække skal den erhvervsdrivende bearbejde jorden for at kontrollere den naturlige vegetation eller begrunde brugen af biologiske bekæmpelsesmidler, der er godkendt af de offentlige myndigheder til vindyrkning. I tilfælde af brug af biologiske herbicider på en parcel er andre herbicider ikke tilladt.«

Denne ændring afspejler den aktuelle udvikling i de erhvervsdrivendes metoder til fordel for agroøkologien i hele vindistriktet Anjou. Den viser, at miljøhensyn i stigende grad integreres i de tekniske produktionsmåder. Ændringen medfører nedsat anvendelse af kemiske herbicider ved at fremme, at der findes et plantedække eller gennemføres mekanisk ukrudtsbekæmpelse eller bruges biologiske bekæmpelsesmidler. Denne mindre mængde herbicider skal befordre beskyttelsen af vindyrkningsjordene og bevare deres naturlige funktioner (fertilitet, biodiversitet og biologisk rensning), hvilket bidrager til vinenes kvalitet og autenticitet og styrker terroir-begrebet.

Enhedsdokumentet berøres ikke af denne ændring.

4. Forbud mod vinhøst

I kapitel I, afsnit VII, nr. 1, slettes sætningen »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime)«.

Fastsættelsen af en startdato for høsten er i dag ikke længere nødvendig, idet de erhvervsdrivende nu har en bred vifte af redskaber til rådighed, der sætter dem i stand til at vurdere druernes modenhed nøjagtigt. Hver erhvervsdrivende råder over en vis mængde udstyr og et antal anordninger, såvel egne som fælles ejede, der gør det muligt præcist at bestemme den optimale dato for igangsætning af høsten på hver parcel alt efter produktionsmålene.

Enhedsdokumentet berøres ikke af denne ændring.

5. Naturligt minimalt alkoholindhold udtrykt i volumenprocent

Til afsnit VI, nr. 2, litra b), tilføjes følgende sætning: »Vine, der kan få benævnelsen »sélection de grains nobles« (udvalgte ædle druer), har et naturligt alkoholindhold på mindst 19 %«.

Ændringen skal sikre overensstemmelsen i varespecifikationen af det naturlige minimale alkoholindhold, som ikke var nævnt i varespecifikationen med sit sukkerindhold (323 g for benævnelsen udvalgte ædle druer).

Enhedsdokumentet berøres ikke af denne ændring.

6. Kælderkapacitet

I kapitel 1, afsnit IX, nr. 1, litra c), erstattes sætningen: »Enhver erhvervsdrivende har en kælderkapacitet til vinfremstilling svarende til mindst 1,4 gange bedriftens gennemsnitlige udbytte de seneste fem år« af følgende sætning: »Enhver erhvervsdrivende har en kælderkapacitet til vinfremstilling svarende til mindst 1,4 gange den gennemsnitlige mængde fremstillet vin de seneste fem år«.

I varespecifikationen henvises der ikke til mængdemæssig kapacitet (udtrykt i hl eller m3), men til udbytte, dvs. en høstet mængde divideret med produktionsarealet (udtrykt i f.eks. hl/ha). Den foreslåede ændring gør det muligt at afhjælpe denne uoverensstemmelse om mængder uden at ændre på grundlaget (fortsat mindst 1,4 gange den gennemsnitlige mængde fremstillet vin på bedriften i løbet af de foregående produktionsår).

Enhedsdokumentet berøres ikke af denne ændring.

7. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

8. Tilknytning til det geografiske område

Tilknytningen er blevet revideret for at ajourføre antallet af berørte kommuner (7 i stedet 10). Det præciseres vedrørende tilknytningen, at de gennemsnitlige temperaturer er årlige temperaturer.

Enhedsdokumentets afsnit om tilknytning ændres i overensstemmelse hermed i punkt 8.

9. Overgangsbestemmelser

Overgangsforanstaltningen i varespecifikationens afsnit XI, nr. 1, slettes, idet den udløb i 2012.

Enhedsdokumentet berøres ikke af denne ændring.

10. Overgangsbestemmelser

Følgende tilføjes til kapitel 1, afsnit XI: »Bestemmelserne om pligten til at have et kontrolleret, naturligt elle sået plantedække mellem rækkerne eller, i mangel af et sådant plantedække, den erhvervsdrivendes pligt til at bearbejde jorden eller benytte biologiske bekæmpelsesmidler for at kontrollere den naturlige vegetation, gælder ikke for de parceller, der er tilplantet med vinstokke på datoen for godkendelsen af denne varespecifikation, og hvori afstanden mellem rækkerne er mindre end eller lig med 1,70 m.«

Overgangsforanstaltningen gør det muligt at undgå at straffe de eksisterende vinmarker, hvis nuværende forvaltning ikke er tilpasset de miljøvenlige landbrugsbestemmelser. På tæt beplantede vinmarker, der er kendetegnet ved en afstand mellem rækkerne på mindre end eller lig med 1,70 m, kan vedligeholdelsen af en permanent græsbevoksning eller bearbejdningen af jorden nemlig volde tekniske vanskeligheder (mekanisering, materiel, redskaber osv.). På vinmarker med lav beskæring øger græsbevoksningen også risikoen for frost om foråret. Desuden er et plantedække en desto større konkurrent til vinmarkens vandforsyning, jo større beplantningstætheden er. Til gengæld skal de vinmarker, der tilplantes efter godkendelse af varespecifikationen, uanset tætheden og afstanden mellem rækkerne, overholde de indførte miljøvenlige landbrugsbestemmelser, som forudsættes bekendt.

De udløbne overgangsforanstaltninger slettes.

Enhedsdokumentet berøres ikke af denne ændring.

11. Registrering

I kapitel 2, afsnit II, nr. 3, erstattes »en puissance« (potentielt) med »naturel« (naturligt).

I tråd med affattelsen af samtlige varespecifikationer i området Anjou Saumur erstatter »titre alcoométrique volumique naturel« (naturligt alkoholindhold i volumen) udtrykkene »titre en puissance« (potentielt alkoholindhold) eller »degré« (alkoholindhold). Disse ændringer forbedrer disse varespecifikationers læsbarhed. Harmoniseringen af bestemmelserne om registrering skal lette udarbejdelsen af planen for inspektion af og kontrol med disse registre.

Enhedsdokumentet berøres ikke af denne ændring.

12. Vigtigste punkter, der skal kontrolleres

Kapitel 3 er blevet revideret for at stemme overens med affattelsen af de primære kontrolpunkter i varespecifikationerne for området Anjou Saumur.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Coteaux de l’Aubance

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Stille hvidvine med overskud af sukker fremstillet på druer, der høstes, når de er overmodne. De er harmoniske og udvikler aromaer af hvide frugter, citrusfrugter, blomsterdufte og overmodenhed – og også en harmonisk smag (sødme, syrlighed og struktur). Med alderen forædles finessen og kompleksiteten.

De har:

– et naturligt alkoholindhold i volumen på mindst 14 %

– et naturligt alkoholindhold i volumen på mindst 19 % for at kunne få benævnelsen »sélection de grains nobles« (udvalgte ædle druer)

– et indhold af gæringsdygtigt sukker (glukose + fruktose) efter gæring på mindst 34 g/l.

Det samlede syreindhold og det totale indhold af svovldioxid svarer til det, der er fastsat i EU-reglerne.

Det virkelige alkoholindhold (i volumenprocent) er minimum 10, dog minimum 11 for vine, hvis naturlige alkoholindhold i volumen er på under 18 %.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) 25 Totalt indhold af svovldioxid, maksimum (i mg/l)

5. Vinfremstillingspraksis

a. Væsentlige ønologiske fremgangsmåder

Specifik ønologisk fremgangsmåde

Berigelse er tilladt ifølge de regler, der er defineret i varespecifikationen.

Anvendelsen af træflis er ikke tilladt.

Vinene lagres ifølge de betingelser, der er defineret i varespecifikationen.

Foruden ovennævnte bestemmelser skal vinen hvad angår ønologisk fremgangsmåde opfylde de krav, der er fastsat i EU-lovgivningen og i den franske lov om landbrug og fiskeri (»code rural et de la pêche maritime«).

Beplantningstæthed

Dyrkningspraksis

Beplantningstætheden er mindst 4 000 vinstokke pr. ha. På disse marker må afstanden mellem rækkerne ikke overstige 2,50 m, og afstanden mellem vinstokkene i en planterække må ikke være under 1 m. Høsten fra parceller med en beplantningstæthed på under 4 000, men mindst 3 300 stokke pr. ha er berettiget til anvendelse af den kontrollerede oprindelsesbetegnelse, forudsat at varespecifikationens bestemmelser om espalier og løvværkets højde overholdes. På disse parceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

Beskæring og espalier

Dyrkningspraksis

Vinstokkene beskæres senest den 30. april ved blandet beskæring, så der er højst 12 skud pr. stok og højst 4 skud på den lange spore.

Løvværkets højde på espalieret er mindst lig med 0,6 gange afstanden mellem rækkerne, idet denne højde måles mellem løvværkets nederste grænse, som skal være mindst 0,40 m over jorden, og den øverste beskæringsgrænse, som er mindst 0,20 m over den øverste espaliertråd.

Parceller med en beplantningstæthed på under 4 000, men mindst 3 300 stokke pr. ha, skal desuden overholde følgende espalierregler: Espalierpælene er mindst 1,90 høje målt fra jorden. Espalieret har fire rækker tråde. Den øverste tråd er mindst 1,85 m over jorden.

Kunstvanding

Dyrkningspraksis

Kunstvanding er ikke tilladt

Høst

Dyrkningspraksis

Vinene er fremstillet på druer, der høstes, når de er overmodne. Vine, der kan få benævnelsen »sélection de grains nobles« (udvalgte ædle druer), har desuden en koncentration på roden takket være den ædle råddenskab.

Druerne høstes manuelt ved udvælgelse ad flere gange.

b. Maksimumudbytte

40 hektoliter pr. ha.

6. Afgrænset geografisk område

Alle etaper af produktionen finder sted i det geografiske område, som omfatter følgende kommuner i departementet Maine-et-Loire på grundlag af den officielle geografiske kode 2018: Brissac Loire Aubance (tidligere områder i de delegerede kommuner Brissac-Quincé, Saint-Saturnin-sur-Loire og Vauchrétien), Denée, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance og Soulaines-sur-Aubance.

Kortmateriale, der gengiver det geografiske område, kan findes på hjemmesiden for Institut national de l’origine et de la qualité.

7. Primære druesorter

Chenin B

8. Tilknytning til det geografiske område

1. Oplysninger om det geografiske område

a) Beskrivelse af de naturgivne faktorer, der bidrager til tilknytningen

Det geografiske område er kendetegnet ved et landskab, der består af mange små skråninger med svag hældning og varieret eksponering, som ligger i mellem 50 og 90 meters højde sydvest for byen Angers. I 2018 strakte området sig over syv kommuner og afgrænses mod vest af Aubance-flodens udmunding i Loire, mod øst af et plateau fra Kridttiden langs Paris-bækkenet, mod nord af Loire-flodens forløb og mod syd af Brissac- og Beaulieu-skovene.

Aubance er en lille biflod til Loire – selve symbolet for dette geografiske område – som løber mod nord fra sit udspring indtil kommunen Brissac-Quincé, der er berømt for sit slot fra det 16. århundrede. Den drejer derefter mod nordvest, indtil den når kommunen Mûrs-Erigné, hvorefter den forløber parallelt med Loire sydvest for byen Angers.

Jordene, der er udviklet på skiferholdige eller skifer- og sandstensholdige sedimenter fra det armorikanske bjergmassiv og udgør et plateau, der hælder svagt ned mod Loire, er som oftest fladgrundede med en god opvarmningsevne og kendetegnet ved beskedne vandreserver. I den vestlige del af det geografiske område løber der punktvis årer af syrerige (rhyolit) eller basaltiske (spilite) lavaformationer, som danner grundlag for meget stenede jorde. Kommunerne nord for det geografiske område udmærker sig ved at være beliggende på skiferformationer. Disse er blevet udnyttet i flere hundrede år til opførelse af husmure, tagkonstruktioner, gulvbelægning og endda tilvirkning af indbo såsom afløb, borde og trapper, der således bekræfter dette områdes særpræg. Disse elementer er tydeligt til stede i landskabet og bidrager til distriktets identitet.

Det geografiske område er en enklave med beskedne nedbørsmængder takket være en føneffekt og læ for fugtigheden fra havet på grund af det højere Choletais- og Mauges-terræn. De årlige nedbørsmængder ligger på ca. 585 mm, mens der falder næsten 800 mm i Choletais. De høje værdier i Brissac-Quincé er de laveste for departementet Maine-et-Loires vejrstationer. Man kan ligeledes konstatere en forskel i nedbøren under vækstcyklussen på ca. 100 mm i forhold til resten af departementet. De årlige gennemsnitstemperaturer er forholdsvis høje (ca. 12 °C) og 1 °C højere end det samlede departement Maine-et-Loire. Det særlige mesoklima i dette område understreges af den middelhavsagtige flora med steneg og pinje.

b) Beskrivelse af de menneskelige faktorer, der bidrager til tilknytningen

Visse symbolske ejendomme i vindistriktet »Coteaux de l’Aubance« går helt tilbage til det 16. århundrede. Vindistriktets særlige identitet opstår i slutningen af det 19. århundrede lige efter vinbladluskrisen, som ødelagde over tre fjerdedele af vindistriktet ved Angers. Vinproducenterne i naboområdet Layon søgte parceller, der var gået fri af sygdommen, på afstand af deres vindistrikt og plantede den traditionelle druesort Chenin B. I 1922 nævnes navnet »Coteaux de l’Aubance« for første gang i en høstanmeldelse, og i 1925 stiftes områdets vinavlerforening, »Syndicat des viticulteurs des Coteaux de l’Aubance«. Foreningens vedtægter præciserer, at formålet er »at udbrede kendskabet i hele verden til vores områdes berømte og dog i fremmede egne ukendte vine«.

Nærheden til byen Angers spiller en vigtig rolle i vindistriktets udvikling, idet Aubance-området bliver forsyningskilde til alle nabokommunernes detailhandlende inden for drikkevarer, navnlig kommunerne Mûrs-Erigné og Saint-Mélaine-sur-Aubance.

Selv om druerne, der høstes ved modenhed, historisk set blev brugt til fremstilling af tørre eller halvtørre vin, optog man hurtigt metoderne fra naboområdet Layon, hvor man høstede ved overmodenhed og ad flere omgange for at få en koncentreret druehøst til fremstilling af en halvsød vin.

Den kontrollerede oprindelsesbetegnelse »Coteaux de l’Aubance« blev således anerkendt ved dekret af 18. februar 1950 til en hvidvin af druer høstet ved overmodenhed ad flere omgange. Vindistriktet dækkede i 2009 et areal på 200 ha.

2. Oplysninger om produktets kvalitet og egenskaber

Der er tale om stille hvidvine med gæringsdygtigt sukkerindhold.

Det er meget harmoniske vine. Duftmæssig harmoni, ofte med aromaer af hvide frugter og citrusfrugter blandet med blomsterdufte, som smelter sammen med aromaer af overmodenhed såsom tørrede eller syltede frugter. Denne harmoni genfinder man i smagen mellem sødme, syrlighed og struktur.

Lagringen, der kan ske over flere årtier, forædler finessen og kompleksiteten.

3. Årsagssammenhæng

Kombinationen af vindistriktets placering i parceller i et præcist afgrænset parcelområde som udtryk for de lokale metoder og med fladgrundede og stenede jorde, en bakket topografi med meget svage hældninger og nærheden til Loire og Aubance, som bevarer luftfugtigheden, der er gunstig for fremkomsten af den »ædle råddenskab«, sikrer det geografiske område gunstige vilkår for høst af druer efter overmodning ved naturlig koncentration på roden med eller uden forekomst af »ædel råddenskab«. Disse faktorer forklarer egenskaberne ved et produkt, hvortil mennesket har tilpasset sine metoder. Plukningen ved håndkraft ad flere omgange af en overmoden høst er beviset for dette ønske om kvalitet.

9. Andre vigtige betingelser (emballering, mærkning, andre krav)

Mærkning: traditionel benævnelse »Sélection de grains nobles«

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den kontrollerede oprindelsesbetegnelse »Coteaux de l’Aubance« kan suppleres med den traditionelle benævnelse »sélection de grains nobles« (udvalgte ædle druer) ifølge bestemmelserne i varespecifikationen. Vine med benævnelsen »sélection de grains nobles« skal også være påtrykt årgang.

Mærkning: fakultative angivelser

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle de valgfrie angivelser anføres på etiketterne med bogstaver, der hverken i højde eller bredde er mere end dobbelt så store som bogstaverne i navnet på den kontrollerede oprindelsesbetegnelse.

Mærkning: den geografiske betegnelse »Val de Loire«

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den kontrollerede oprindelsesbetegnelse kan suppleres med den geografiske betegnelse »Val de Loire« ifølge de regler, der er fastsat i varespecifikationen for anvendelse af denne geografiske betegnelse. Bogstaverne i den geografiske betegnelse »Val de Loire« må hverken i højde eller bredde være mere end to tredjedele af de bogstaver, som den kontrollerede oprindelsesbetegnelse er angivet med.

Mærkning: præcisering af en mindre geografisk enhed

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den mindste geografiske enhed kan fremgå af etiketten på vine med den kontrollerede oprindelsesbetegnelse, forudsat at det drejer sig om en navngiven matrikelregistreret lokalitet, og at navnet fremgår af høstanmeldelsen. Navnet på den matrikelregistrerede lokalitet anføres med skrifttegn, hvis størrelse hverken i højden eller bredden må være større end halvdelen af størrelsen af de skrifttegn, som udgør navnet på den kontrollerede oprindelsesbetegnelse.

Område i umiddelbar nærhed

Retlig ramme:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstillingen, forarbejdningen og lagringen af vinen, omfatter følgende kommuner i departementet Maine-et-Loire på grundlag af den officielle geografiske kode 2018:

Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brissac Loire Aubance (tidligere områder i de delegerede kommuner Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne og Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux og Valanjou), Doué-en-Anjou (tidligere område i den delegerede kommune Brigné), Gennes-Val-de-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Lys-Haut-Layon (tidligere område i den delegerede kommune Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).

Link til varespecifikationen

https://info.agriculture.gouv.fr/gedei/site/bo-agri/document_administratif-1a1bfb71-a600-4f19-b01a-1149e052fe98

(1) EFT L 9 af 11.1.2019, s. 2.